CELEX: 62011CN0009
Language: et
Date: 2011-01-07 00:00:00
Title: Kohtuasi C-9/11: Eelotsusetaotlus, mille on esitanud Cour d'appel de Bruxelles (Belgia) 7. jaanuaril 2011 — SA Waypoint Aviation versus Belgia riik, SPF Finances

26.3.2011   
            
            
               ET
            
            
               Euroopa Liidu Teataja
            
            
               C 95/4
            
         Eelotsusetaotlus, mille on esitanud Cour d'appel de Bruxelles (Belgia) 7. jaanuaril 2011 — SA Waypoint Aviation versus Belgia riik, SPF Finances
   (Kohtuasi C-9/11)
   2011/C 95/06
   Kohtumenetluse keel: prantsuse
   
      Eelotsusetaotluse esitanud kohus
   
   Cour d’appel de Bruxelles
   
      Põhikohtuasja pooled
   
   
      Apellatsioonikaebuse esitaja: SA Waypoint Aviation
   
      Vastustaja: Belgia riik, Service public fédéral finances
   
      Eelotsuse küsimused
   
   
               1.
            
            
               Kas EÜ asutamislepingu artikliga 49 on vastuolus niisuguse siseriikliku õigusnormi nagu 11. aprilli 1983. aasta seaduse artikli 29 punkti 2 alapunkti d kohaldamine, kui:
               ühelt poolt võimaldab see õigusnorm maksu ümberarvutust, st arvestusliku dividendidelt ja intressilt kinnipeetava maksu määramist koordineerimiskeskuste loomist käsitleva 30. detsembri 1982. aasta kuninga määruse nr 187 tähenduses koordineerimiskeskusele antud võlanõuetelt või laenudelt saadud tulu saajatele, kui äriühing, kes kasutab koordineerimiskeskuselt või selle kaudu laenatud rahalisi vahendeid niisuguse materiaalse vara omandamiseks, mida see äriühing kasutab Belgias oma majandustegevuseks, annab selle kasutusõiguse äriühingule, kes kuulub samasse äriühingute kontserni ja on Belgia resident; samas kui teiselt poolt ei võimalda see õigusnorm maksu ümberarvutust, kui sama äriühing annab sama materiaalse vara kasutusõiguse äriühingule, kes kuulub samuti samasse äriühingute kontserni, kuid on muu riigi kui Belgia resident?
            
         
               2.
            
            
               Kas EÜ asutamislepingu artiklit 10 koostoimes EÜ asutamislepingu artikliga 49 tuleb mõista nii, et see keelab niisugust sätet nagu 11. aprilli 1983. aasta seaduse artikli 29 punkti 2 alapunkti d tõlgendada nii, et see seab maksu ümberarvutuse, st arvestusliku dividendidelt ja intressilt kinnipeetava maksu määramisele koordineerimiskeskuste loomist käsitleva 30. detsembri 1982. aasta kuninga määruse nr 187 tähenduses koordineerimiskeskusele antud võlanõuetelt või laenudelt saadud tulu saajatele tingimuse, et mitte ükski kontserni äriühing, mitte üksnes äriühing, kes omandab nende võlanõuete või laenudega rahastatud materiaalse vara, ja kasutab seda Belgias oma majandustegevuseks, ei tohi anda sellisel viisil rahastatud materiaalse vara kasutusõigust muus liikmesriigis asuvale kontserni liikmele?